22/11/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación do convenio colectivo da empresa Consignaciones Luis Martínez, SLU, 2019-2021

Logo de constituirse a comisión negociadora do convenio colectivo da empresa “CONSIGNACIONES LUIS MARTÍNEZ, S. L. U.” 2019-2021 (código de convenio 15100892012019), subscríbese con data 3 de xullo de 2019 o texto do convenio colectivo polas partes lexitimadas, e solicítase a súa inscrición e publicación con data 8 xullo de 2019. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG Núm 222, do 18 de novembro) modificada pola Orde do 14 de marzo (DOG Núm.60 de 26 de marzo de 2013). Considerando que a xefatura territorial de economía, emprego e industria da Coruña é competente para resolver a inscrición do convenio colectivo da empresa “CONSIGNACIONES LUIS MARTÍNEZ, S. L. U.” 2019-2021 e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da consellería de economía, emprego e industria (DOG Núm 18, de 25 de xaneiro de 2018). De acordo con todo o indicado, RESOLVO: 1. A inscrición do convenio colectivo da empresa “CONSIGNACIONES LUIS MARTÍNEZ, S. L. U.” 2019-2021 no rexistro de convenios e acordos colectivos de traballo da Comunidade Autónoma de Galicia.2. A remisión do convenio colectivo da empresa “CONSIGNACIONES LUIS MARTÍNEZ, S. L. U.” 2019-2021 ao Boletín Oficial da provincia da Coruña para a súa publicación. A Coruña, 18 de novembro de 2019 O xefe territorial de economía, emprego e industria Bernhard Hoka Garcia Cubillana Acordo Laboral da Empresa CONSIGNACIONES IVAN STOYANOV MULDERS BARBETA, S. L. Artigo 1. Natureza e Ámbito Territorial. O presente Acordo, con natureza de Convenio Colectivo, é de aplicación ás relacións laborais da empresa cos empregados/as que actualmente ou no futuro presten os seus servizos na mesma. Artigo 2. Ámbito persoal. Afectará a todos os traballadores da empresa. Artigo 3. Ámbito funcional. O presente Acordo regula as relacións laborais entre a empresa e os traballadores/as descritos no ámbito persoal que realicen as actividades de manipulación de mercadorías, consistentes en carga, estiba, desestiba, descarga e transbordo de mercadorías que permitan a súa transferencia entre buques, ou entre estes e terra ou outros medios de transporte, así como o persoal de oficina e actividades auxiliares. Artigo 4. Ámbito Temporal. O presente Acordo entrará en vigor o 1 de xaneiro de 2019 e manterase en vigor ata o 31 de decembro de 2021, excepto no referido as retribucións salariais, que entrará en vigor na data da súa firma. Establécese unha denuncia automática que obriga ás partes asinantes a negociar un novo convenio colectivo e a sentarse nun prazo non superior a tres meses dende a súa finalización. Artigo 5.º.–Condicións máis beneficiosas. Os traballadores/as que con anterioridade á sinatura deste Acordo desfrutasen de mellores condicións, consideradas en conxunto e cómputo anual, que as aquí pactadas, conservarán as súas condicións económicas e se manterán como complemento ad-personam que pode ser absorbido e compensado. Artigo 6. Tipos de contratación.6.1. Esencialmente establécense dous tipos de contratación: a) Contrato fixo e fixo-descontinuo: É todo aquel contrato que teña un carácter indefinido en canto á súa duración temporal, matizando que o contrato fixo-descontinuo é un tipo de contrato indefinido que se acorda para realizar traballos que teñan o carácter de fixos, estables, pero descontinuos no tempo. b) Contrato temporal: é aquel contrato que se formaliza debido ás esixencias puntuais da actividade.6.2. Obrigas da empresa respecto da contratación. As empresas obrígase a cubrir a carga de traballo co persoal fixo-descontinuo, entendendo como despedimento aquela situación na que o traballador/a non sexa chamado á actividade. Salvo excepcións, como baixa por incapacidade temporal, excedencia ou vacacións, ningún traballador fixo-descontinuo pode ser substituído por persoal temporal. Nos casos de períodos nos que non se necesite de todo o persoal fixo-descontinuo, a empresa realizará os chamamentos en función de equiparar a final do ano as xornadas traballadas polos empregados/as, de tal xeito que, con un mínimo marxe de erro, todos os traballadores/as teñan as mesmas xornadas traballadas.6.3 Mantemento de emprego Co fin de asegurar unha masa de traballadores de carácter estable, as empresas cubrirán as baixas de traballadores fixos-descontinuos dentro dos trinta días posteriores ao seu cese (pola causa que sexa), contratando como fixos descontinuos a traballadores eventuais recorrentes a partir das listas de persoal eventual, segundo os seus méritos, habilidades e á cantidade de xornadas cotizadas nos últimos 3 anos, e sempre que a carga de traballo así o requira. Artigo 7. Orde de chamamento do persoal fixo-descontinuo Os traballadores fixos-descontinuos conformarán unha bolsa de traballo de persoal fixo, os cales serán chamados ó traballo por rigoroso orde conforme ás seguintes obrigas: • Non se poderá chamar a traballadores eventuais sempre e cando existan traballadores fixos-descontinuos ás espera de traballo. • Os traballadores fixos-descontinuos de cada empresa, terán o dereito a traballar unha media de xornadas similar á do resto de traballadores na súa condición contractual. De este xeito, para asegurar un equitativo reparto do traballo, establécese que entre traballadores fixos-descontinuos non poderá haber unha variación de máis de 8 días efectivos traballados con carácter anual, e 4 en cómputo semestral. Cada traballador arrastrará o saldo positivo ou negativo de días de cara ó computo do seguinte ano natural. • Os traballadores que estean en situacións de baixa médica, excedencia voluntaria ou forzosa, etc; terán un computo dos días efectivamente traballados en relación ós días que estiveron a disposición de chamamento da empresa. Co fin de realizar unha comprobación oportuna deste aspecto tan importante, os representantes dos traballadores recibirán trimestralmente un informe sobre as xornadas traballadas polos traballadores fixos-descontinuos. Artigo 8. Xornada Laboral. Como norma xeral, a xornada laboral será de 40 horas semanais, repartidas de luns a venres, de 8 da mañá a 4 da tarde en horario de inverno, e de 7 da mañá a 3 da tarde en horario de verán. Dadas as características de traballo a desenrolar, e por motivos de prevención dos riscos laborais, o traballo no interior das cámaras e bodegas desenvolverase cun descanso dunha hora por cada hora traballada, tal como se ven facendo por costume. Sen embargo, por necesidades do servicio, puntualmente poderase establecer unha xornada de traballo a quendas co fin de terminar un barco ou unidade de obra. As horas de descanso computarán a tódolos efectos como horas efectivas de traballo, pero os traballadores deberán permanecer no centro de traballo ou zona portuaria, excepto autorización expresa da empresa.8.1. O horario de verán estará comprendido entre o 15 de Maio e o 15 de Setembro.8.2. Considerarase cumprida a xornada ou quenda de traballo en calquera dos seguintes supostos: a) Unha vez transcorrido o tempo en función do tipo de quenda. b) Cando o traballador, unha vez nomeado, remate a operación para a que foi contratado e non sexa empregado noutras tarefas. Artigo 9.- Horas extraordinarias. Dada a natureza da actividade as partes se comprometen á non realización de horas extraordinarias e, de ser necesarias, non serían nunca superior a dúas e sendo de xeito voluntario. Sinalase como excepción, as que que sexan indispensables para o remate dun barco, ou unidade de obra, que deba saír ineludiblemente ese mesmo dia. A comunicación de realización de horas extraordinarias será efectuada ca suficiente antelación. Artigo 10.- Organización do traballo. As facultades de organización e dirección do traballo corresponde á empresa. Neste senso, son labores propias da dirección da empresa a planificación, organización, coordinación, control e seguimento das tarefas portuarias. No exercicio do poder de dirección as empresas encomendarán aos empregados/as as tarefas propias da actividade. En todo caso, no que respecta aos chamamentos estarase ao disposto no artigo 7 do presente acordo. Artigo 11.- Vacacións anuais. Os traballadores/as desfrutaran un período de vacacións anuais retribuídas de 30 días naturais, prorrateando os dias proporcionais no caso de fin de actividade dos traballadores temporais. Os fixos-descontinuos desfrutarán das mesmas en proporción o tempo de traballo efectivo durante o ano natural de que se trate. Co fin de cumprir ca realidade normativa en canto ós dereitos dos traballadores neste tema, cas súas necesidades e cas características propias da actividade, en cada empresa pactarase con dous meses de antelación o inicio do desfrute un cadro de vacacións onde cada traballador poida elixir cando menos a data na que poida disfrutar da metade das vacacións que lle corresponderan sen prexuízo de ter que adaptar estas ás quendas propostos pola empresa para garantir a cantidade necesaria de traballadores dispoñibles para o desenrolo normal da actividade. Do período de desfrute, a empresa poderá excluír os períodos de maior actividade. Artigo 12.- Estrutura salarial e forma de pagamento.12.1. Os traballadores afectados polo presente Acordo percibirán as súas retribucións mediante cheque nominativo ou transferencia bancaria nas contas facilitadas polos empregados á empresa. O traballador recibirá a mes vencido, e dentro dos primeiros 5 días naturais, o recibo individual do pagamento de salarios do mes liquidado, na que figuren todos os conceptos devengados, así como as correspondentes deducións. Pódense percibir anticipos, que serán descontados do recibo mensual de salarios.12.2. Conceptos retributivos: a) Salario Base: É o salario fixo por mes, especificado na táboa salarial anexa. b) Plus de transporte: Co fin de compensar os gastos de desprazamento do traballador ó lugar de traballo, establécese un complemento mensual que figura na táboa anexa. c) Plus de non actividade: Establecese este plus como de transporte para compensar os días de desprazamento o lugar de traballo pero que, por distintas causas, no sexa posible iniciar a xornada de traballo. d) As partes asinantes acordarían, se fora o caso, a asignación de pluses ou incentivos para aqueles postos que, por introdución de novas tecnoloxías ou novos sistemas de mecanización e/ou de organización do traballo que para un mellor rendemento se poidan implementar, e que requiran dunha preparación ou habilitación específica. e) Nocturnidade e traballo en festivos: se por razóns de servizo houbera que establecer quendas de traballo entre as 20.00 e as 08.00 horas, os traballadores/as afectados/as percibirán un plus de nocturnidade equivalente ao valor da hora normal incrementado nun 100%. A mesma regra aplicarase ao traballo en festivos e días non laborables.12.3 Táboas salariais e incremento: Establécese o salario para o ano 2019 segundo a táboa salarial adxunta como anexo I. Ano 2020 e sucesivos (ata a firma dun novo convenio), pactase un incremento do 0,50% a conta do IPC a principios de ano, de todos os conceptos retributivos do presente Convenio, sendo revisable co IPC real de ese ano en caso de que o resultado da revisión sexa positivo. Os atrasos, se os houbera, aboaranse na nómina do mes seguinte o da publicación do IPC real do ano de que se trate. Artigo 13.- Pagas extraordinarias. O persoal afectado por este convenio percibirá catro pagas extraordinarias dunha mensualidade cada unha delas, calculándose en base ao salario base e complemento persoal se o houbera. Faranse efectivas na primeira quincena dos meses de marzo, xullo, outubro e decembro. Por acordo entre traballadores e empresario poderán prorratearse as pagas extraordinarias ao longo do ano. Artigo 14.- Mobilidade funcional e polivalencia.14.1. Todos os traballadores afectados/as por este Acordo realizarán as funcións correspondentes ao seu Grupo Profesional e especialidades recoñecidas, e o nomeamento farase segundo a especialidade requirida. No caso de estar en posesión de diversas especialidades, o nomeamento farase segundo a orde que se estableza mediante acordo entre as partes e previa acreditación dos traballadores afectados/as para o desempeño das funcións asignadas.14.2. Na asignación de traballos de superior categoría, o traballador percibirá as retribucións propias do posto que lle é asignado durante o período que permaneza nel, pasando a ocupar definitivamente o posto si o período é superior aos 180 días.14.3. No caso de asignación de tarefas de categoría inferior, o traballador afectado continuará percibindo os salarios do seu posto de orixe. Transcorridos 20 dias nun posto inferior, o empregado/a retornará ao seu posto de orixe. Artigo 15. Clasificación profesional. Grupo l: Persoal de Oficina I.1 Titulado Universitario: É o que está en posesión dun título ou diploma oficial de grao superior ou medio, que está unido á empresa por un vínculo de relación laboral concertado en razón do título que posúe, para exercer funcións específicas para as que o mesmo o habilite e sempre que preste os seus servizos na empresa con carácter exclusivo ou preferente por un soldo, sen suxeición á escala habitual de honorarios da súa profesión. l.2 Xefe Administrativo: É o empregado capacitado que, provisto ou non de poderes, actúa ás ordes inmediatas do xefe superior, se o houbera, e leva responsabilidade directa dun ou máis servizos. l.3 Oficial Administrativo: É aquel empregado que actúa ás ordes dun xefe, se o houbera, e que baixo a súa propia responsabilidade realiza traballos que requiren iniciativa. l.4 Administrativo: É o empregado/a que con iniciativa e responsabilidade restrinxida e subordinado a un xefe/a ou oficial administrativo, se o houbese, realiza traballos de carácter secundario que só esixen coñecementos xerais da técnica administrativa. l.4 Auxiliar: É o empregado/a que se dedica a operacións elementais administrativas e en xeral ás puramente mecánicas inherentes ao traballo da oficina ou despacho. Grupo II: Persoal de Produción II.1 Peón II.2 Peón Especialista Grupo II II.1 Peón: E o traballador portuario que, con preparación básica, realiza as tarefas de manipulación de mercadorías na carga/descarga, estiba/desestiba, transbordo e labores comerciais, a bordo dos buques e na totalidade do porto baixo as ordes do seu superior. II.2 Peón-Especialista: É o profesional portuario que realiza as tarefas de manipulación de mercadorías na carga/descarga, estiba/desestiba, transbordo e labores comerciais, a bordo dos buques e na totalidade do porto baixo as ordes do seu superior. Poderá realizar tarefas de manexo de grúas de a bordo e maquinillas de calquera tipo e outros aparatos ou elementos mecánicos cando se utilicen nas operacións portuarias incluídas no presente acordo. Así mesmo, poderá realizar tarefas de organización da operativa no interior do buque, reparto, selección e clasificación da mercadoría con manipulación directa da mesma. Artigo 16.- Formación Profesional. As partes conveñen na necesidade prioritaria de establecer uns plans permanentes de formación profesional dos estibadores, asumindo o contido do Acuerdo Estatal de Formación Continua para el Sector de Estiba. Artigo 17.- Prevención de riscos laborais. Os asinantes do presente Acordo, conscientes das condicións nas que se desenvolve o traballo da estiba e desestiba, obríganse mediante a Comisión Paritaria a desenvolver nun prazo máximo de seis meses a partir da sinatura deste Acordo, un Plan de Prevención de Riscos Laborais da actividade da empresa. En todo caso, dentro do tres primeiros meses de vixencia do presente acordo, crearase un Comité de Seguridade e Saúde como órgano paritario de participación dos traballadores e empresa. Este Comité estará formado, dunha parte, polos delegados de prevención da empresa e polos representantes da Empresa, podendo asistir con voz pero sen voto os asesores que puideran designar as partes, así como os Delegados e Representantes das Seccións Sindicais e os Técnicos de Prevención da Empresa. As competencias do Comité de Seguridade e Saúde serán as recoñecidas no Artigo 39 da Lei 31/1995. A roupa de traballo e equipos de seguridade e protección persoal. As empresas deberán proporcionar aos seus traballadores os medios e tipos de protección individual axeitados ao traballo que realizan. En calquera caso, sempre que o traballo o requira, entregaranse dous equipos completos anuais. Cada dous anos, un anorak. Non obstante, cando na data da entrega non se atoparan estes na empresa (por non ser nomeados ó traballo), será dado un o inicio do servizo e, se o traballador continúa a prestar servizos para a empresa, outro despois de seis meses. Ademais do anteriormente enunciado, cada traballador disporá de luvas, lentes, cascos, botas e outros equipos de protección individual necesarios. Dada a natureza dos traballos e o desgaste continuo de determinados EPI, serán entregados pola empresa a demanda do traballador, podendo esta controlar que o desgaste non é imputable ao traballador. En concreto, a roupa de traballo non se poderá usar fora dos servicios prestados na empresa e o seu bo uso será responsabilidade do traballador. Por hixiene, e dada a natureza dos traballos a realizar, os EPI son persoais e todo traballador deberá dispoñer deles individualmente sen poder quedar obrigado a utilizar equipos procedentes de outros traballadores, salvo que antes sexan sometidos a un proceso de limpeza industrial que garante un uso hixiénico dos mesmos. Sen prexuizo do cal, os traballadores temporais deberán devolvelos o finalizar a súa relación laboral. Seguridade e hixiene Todas as empresas afectadas por este Convenio deberán respectar as normas legais de seguridade e saúde no traballo e outras disposicións que sexan de aplicación, con especial atención á prevención de riscos ocupacionais. Artigo 18. -Promoción da igualdade. De conformidade á lexislación vixente, a empresa obrígase a negociar coa parte sindical medidas dirixidas a promover a igualdade de trato e oportunidades entre mulleres e homes ou, en función do número de traballadores e traballadoras, plans de igualdade co alcance e contidos previstos no capítulo III do Título IV da Lei Orgánica para a igualdade efectiva de mulleres e homes. Artigo 19.- Representación dos traballadores do sector. En virtude da polivalencia profesional e dada a consideración de colectivo único, constituirase un só colexio profesional (técnicos non titulados) aos efectos do proceso electoral. Artigo 20. Dereitos sindicais.20.1 Sen prexuízo dos dereitos sindicais recoñecidos na lexislación vixente, os traballadores afectados/as polo presente Acordo teñen os seguintes dereitos: 20.1.2 A recibir información a través dos seus representantes.20.1.3 A que lles sexan facilitados, a título individual, os datos mecanizados pola Empresa nos que conste información relativa á súa persoa.20.1.4 A non ser discriminados directa ou indirectamente para o emprego, ou unha vez empregados, por razóns de sexo, estado civil, idade –dentro de los límites marcados pola lei–, orixe racial ou étnico, estado civil, relixión ou ideas políticas, orientación sexual, afiliación ou non a un sindicato, así como por razón de lingua.20.1.5 Á protección fronte ao acoso sexual ou laboral con ocasión ou como consecuencia do traballo.20.1.6 A Empresa respectara o dereito de todos os traballadores afiliados a un sindicato a celebrar reunións, e distribuír información sindical sen perturbar a actividade laboral.20.1.7 Aos delegados sindicais seralles de aplicación o creto de horas retribuídas mensuais previsto na Lei Orgánica de Liberdade Sindical e o Estatuto dos Traballadores. Artigo 21. Réxime e Procedemento disciplinario.21.1 A potestade disciplinaria para a avaliación e imposición de sancións por incumprimentos contractuais dos traballadores vinculados á Empresa corresponde exclusivamente a esta.21.2 As infraccións efectuaranse sempre por escrito, calquera que sexa o grao da infracción, debéndose indicar os feitos que a motivan, a avaliación da falta segundo a súa gravidade, a sanción que se impón e a data na que se fará efectiva a sanción.21.3 Todas as sancións poderán ser recorribles directamente diante da xurisdición laboral, nos termos da Lei Reguladora da Xurisdición Social. Non obstante, os traballadores sancionados poderán, facultativamente, presentar un escrito de descargos contra a sanción no que poderán acompañar todas aquelas probas que estimen convenientes, dentro dos 3 dias hábiles a partir da notificación da sanción. A empresa resolverá antes dos 4 días despois de presentados os descargos. Se a empresa non contesta nese prazo, entenderase como anulada e sen efecto a sanción.21.4 Das sancións que se impoñan por faltas graves e moi graves, darase conta aos representantes legais e sindicais dos traballadores.21.5 Así mesmo, cando o traballador sexa representante sindical, establecerase con carácter previo á imposición da sanción por faltas graves ou moi graves, un prazo de tres días hábiles a fin de dar audiencia ao mesmo e aos restantes membros da representación.21.6 Entenderase que o procedemento arriba indicado servirá, a todos os efectos, de expediente contraditorio para os representantes sindicais.21.7 Aos anteriores efectos, non se computarán como días hábiles os sábados, domingos e festivos.21.8 Clasificación das Faltas: 21.8.1 Faltas leves: 1. Faltar a lista de chamadas un día ou máis de tres alternos ao mes, sen xustificación, ou non facelo dentro dos tres días seguintes á ausencia. Considérase falta a lista de chamadas que non se respecten as regras de control da asistencia establecidas no porto.2. Unha ou tres faltas de puntualidade no traballo (máis de dez minutos de atraso), sen xustificación debida durante o período dun mes.3. Non notificar á empresa os cambios de residencia ou dirección.4. Discusións sobre a cousas alleas o traballo durante a xornada. Se estas discusións producen un escándalo notorio, poden considerarse unha infracción grave.5. Incorrer en pequenos descoidos na conservación de materiais e ferramentas ou efectos que o traballador teña o seu cargo.21.8.2 Faltas graves: 1. Faltar a lista de chamadas dous días consecutivos ou catro alternos no período dun mes, sen xustificar a súa causa no prazo dos tres días despois a cada ausencia.2. Máis de tres ausencias de puntualidade inxustificadas na asistencia ao traballo cometido durante o período dun mes. Cando teña que relevar a un compañeiro, unha única falta de puntualidade será suficiente para que se considere unha falta grave.3. A falta de asistencia laboral despois de ser contratado ou facelo cun atraso de máis dunha hora por razóns imputables ao traballador, abandonalo posto de traballo antes da finalización das operacións, incluso parcialmente, ou negándose a realizar o que sexa corresponde segundo o turno de rotación. Se, como consecuencia do anterior, hai motivo de prexuízo de consideración ou causa de accidente, esta falla considerarase moi grave.4. Simular a presenza dun traballador durante a lista de chamadas ou a súa substitución no traballo por outro traballador ou intercambiar o desempeño de determinadas tarefas sen o coñecemento ou o consentimento da empresa.5. Neglixencia ou desidia no traballo que afecte ao bo desempeño do mesmo, á diminución voluntaria do rendemento ou retrasar o cumprimento das ordes recibidas dos seus superiores, sen motivo que o xustifique.6. Non comunicar ás Empresas, coa debida puntualidade, os cambios experimentados na familia, que poidan afectar á Seguridade Social ou a AEAT, que causen danos á empresa. A falta maliciosa destes datos considérase unha falla moi grave.7. Asistencia á lista de chamadas, traballo, así como a permanencia dentro da zona do porto en estado de embriaguez ou derivado do consumo de drogas tóxicas, estupefacientes ou sustancias psicotrópicas, cando non é habitual.8. Negativa a someterse a controis de alcohol ou drogas, a petición da empresa ou da autoridade.9. Ofender ou faltar a relación cos compañeiros de traballo. Se supón un incumprimento da disciplina, ou se deriva un dano notorio na empresa ou compañeiros, considerarase unha falla moi grave.10. Neglixencia na observación e cumprimento das normas ou instrucións sobre seguridade e hixiene ou sobre as medidas que deben observarse na materia. Se esa neglixencia provoca un accidente, esta falla pode considerarse moi grave.11. A negativa por parte do traballador a utilizar os medios de protección persoal ou o deterioro deles.12. A negativa a realizar traballos en horas extras ou de remate nos termos acordados neste convenio colectivo.13. Uso indebido dos equipos e instalacións auxiliares de carga e descarga dos peiraos que causan roturas ou un maior desgaste do que normalmente se produce.14. Imprudencia grave no acto do servizo. Se hai un risco de accidente para el ou os seus compañeiros de equipo ou un perigo de avaria para as instalacións, podería considerarse unha falta moi grave.15. A negativa do traballador a realizar tarefas de versatilidade ou mobilidade funcional, nos termos acordados no convenio colectivo e / ou acordos sectoriais.16. A non comunicación por parte dos capataces das infraccións realizadas polos traballadores que están baixo as súas ordes. Se houbo connivencia por parte do capataz, considerarase moi grave.17. Rexeitamento do traballador a recibir os cursos de formación organizados pola empresa para conseguir unha cualificación profesional adecuada para o seu traballo. En caso de formación en prevención de riscos laborais, considerarase moi grave.18. A reincidencia en falta leve, aínda que sexa de natureza diferente, nun trimestre e tendo mediada a comunicación escrita.21.8.3 Faltas moi graves: 1. Faltar a listas de chamadas tres veces consecutivas ou cinco alternas no mes, sen xustificación ou sen facelo dentro dos tres días seguintes a cada ausencia.2. Máis de dez ausencias de puntualidade inxustificadas na asistencia ao traballo cometido nun período de seis meses.3. A borracheira e o estado derivado do consumo de drogas tóxicas, estupefacientes ou sustancias psicotrópicas manifestadas durante o traballo, sempre que fose habitual.4. Orixinar disputas e pelexas cos seus compañeiros e / ou participa activamente neles.5. Permitir os xestores ou capataces o traballo do persoal para a realización de tarefas non incluídas no ámbito funcional do convenio colectivo de solicitude, non cumprindo coas normas legais ou acordadas nela.6. Facer voluntariamente desaparecer, desactivar, destruír ou causar avarías en ferramentas e ferramentas, máquinas, aparellos, instalacións, edificios, equipos e documentos.7. Provocar accidentes por neglixencia ou imprudencia inescusable.8. A simulación de enfermidade ou accidente.9. Fraude, deslealdade, abuso de confianza, violación da boa fe contractual e, en xeral, actos que causen serios danos e desacreditan a empresa.10. Revelar a terceiros estraños á Empresa datos de carácter reservado.11. Proporcionar ou empregar información, declaracións ou documentos falsos, alterados ou con coñecementos defectuosos para obter certos beneficios económicos ou outros.12. O maltrato de palabra ou de feito e a falta de respecto e consideración para os empresarios, xestores, capataces, así como compañeiros de traballo ou subordinados.13. Desobediencia, considerando como tal a negativa a realizar traballos ordenados, vulnerando as disposicións relativas ás obrigas dos traballadores.14. O abuso de autoridade polos xestores ou capataces con respecto ao persoal subordinado a eles, así como a demanda deles ou a admisión dos mesmos de, agasallos ou favores de calquera natureza.15. Roubo, estafa ou hurto, tanto os seus compañeiros de traballo como de mercadorías.16. Provocar danos intencionadamente ou neglixente nos bens manipulados.17. Accidente intencional ou prolongar, por algún procedemento de fraude, a curación normal de feridas despois do accidente.18. O contrabando de mercadorías e / ou moeda, con motivo do traballo.19. A diminución continua e voluntaria do desempeño dun traballo normal ou convencional ou a indución de compañeiros para este propósito.20. Participación en folga ilegal ou calquera outra forma de alteración colectiva ilegal no réxime normal de traballo.21. Rexeitar durante a folga a prestación dos servizos mínimos.22. Acoso sexual ou laboral.23. Reincidencia en falta grave, aínda que sexa de natureza diferente, sempre que se cometa no prazo de seis meses desde a primeira ocorrencia.21.9 Sancións.21.9.1 Por faltas leves: 1. Aviso escrito.2. Suspensión do emprego e salario dunha ou tres xornadas, ou igual número de días.21.9.2 Por faltas graves: 1. Suspensión do emprego e salario de catro a trinta xornadas, ou igual número de días.21.9.3 Por faltas moi graves: 1. Suspensión do emprego e salario de trinta a noventa turnos, ou igual número de días.2. Despedimento 21.9.4 Método de execución da suspensión do emprego e salario: esta sanción entenderase cumprida cando non se traballou un número de xornais equivalentes á sanción ou, alternativamente, que transcorrese o mesmo número de días que os quendas sancionados. Artigo 22. Comisión Paritaria. Constitúese unha comisión paritaria como órgano de interpretación, arbitraxe, conciliación e vixilancia do pactado no convenio, composta por catro membros, dous en representación dos traballadores e o mesmo número de representantes da empresa, todos eles vogais escollidos por cada parte. Tamén formarán parte da mesma, con voz pero sen voto, os asesores correspondentes a ambas as dúas partes. No caso de imposibilidade de asistencia dalgún dos membros designados, serán substituídos polos suplentes. A comisión xuntarase cando sexa necesario e a petición de calquera das partes. Os compoñentes da comisión paritaria serán convocados cunha antelación mínima de tres días. O tempo necesario para asumir tarefas e/ou reunións da comisión paritaria non repercutirán no crédito horario sindical ordinario. A Comisión Paritaria terá as seguintes competencias e funcións: a) As funcións de interpretación, execución, conciliación e vixilancia do cumprimento do presente Acordo. b) As funcións mediadora e arbitral para resolver os conflitos interpretativos ou aplicativos que se poidan suscitar neste Acordo. c) As de mediación e arbitraxe nos supostos contemplados no artigo 82.3 do Estatuto dos Traballadores, as de resolución das discrepancias nos procedementos de extinción colectiva de contratos de traballo, descolgue de convenio ou modificación substancial das condiciones de traballo de carácter colectivo ou as de carácter individual de transcendencia colectiva no seo da empresa e para os traballadores incluídos no ámbito de aplicación. d) Para a adopción de acordos válidos será necesario o voto favorable maioritario simple. e) Antes da interposición de calquera conflito colectivo de carácter laboral, terase que solicitar previamente a consulta da comisión paritaria. Artigo 23. Garantía de cumprimento global do acordo. É vontade dos asinantes que a aplicación das disposicións contidas neste acordo o sexan na súa totalidade, de tal xeito que o incumprimento parcial por calquera das partes, dará lugar á suspensión do resto das obrigas da outra parte, salvo que por acordo da Comisión Paritaria se suspendan ou se adoiten no seu caso as resolucións complementarias que legal ou convencionalmente correspondan. Artigo 24. Indemnización por incapacidade absoluta, gran invalidez ou morte en accidente de traballo. A empresa concertará unha póliza para asegurar os riscos de incapacidade absoluta, gran invalidez ou morte de cada un dos traballadores por accidente de traballo, entendendo este, de acordo ca lexislación laboral, como o ocorrido con ocasión ou por consecuencia do traballo que se realiza por conta allea (incluído o denominado accidente in itinere), que permitan a aqueles ou ós seus descendentes causar o dereito a unha indemnización de 30.000 euros tanto por incapacidade absoluta, gran invalidez ou morte por accidente de traballo. Esta compensación será compatible ca pensión ou indemnización que poda percibir o traballador ou os seus descendentes legais do sistema da Seguridade Social. Artigo 25. Garantías de traballadores. Calquera traballador que está representando os traballadores; representantes de persoal e membros comité de empresa, designados así como o delegado de prevención de riscos laborais e outros traballadores membros do comité de empresa ou delegados de persoal non poderán ser despedidos durante o período de 2 anos tras a finalización do seu mandato e sempre e cando o seu incumprimento poida ter relación directa ca súa representación. Artigo 26. A igualdade de oportunidades. As empresas afectadas polo presente Convenio comprométense a non discriminar a ningún traballador por mor da idade, sexo, relixión ou ideoloxía política. A Comisión negociadora do presente convenio comprometese a negociar e aprobar nun prazo de 6 meses e, en todo caso, respetando o período transitorio establecido no Real Decreto-ley 6/2019, de 1 de marzo, de medidas urgentes para garantía de la igualdad de trato y de oportunidades entre mujeres y hombres en el empleo y la ocupación, un Plan de Igualdade entre mulleres e homes. Artigo 27. Revisión Médica Todos os traballadores, independentemente da súa categoría profesional, serán sometidos a probas médicas anuais, que consisten nun exame completo e calquera outro que o médico pode considerar necesario ou axeitado en función do traballo realizado polo traballador. As partes interesadas lles será entregado o informe pertinente. Artigo 28.- A contratación temporal. A empresa poderá contratar traballadores eventuais sempre e cando a súa bolsa de emprego de persoal fixo-descontinuo este traballando e non teña traballadores fixos-descontinuos á espera de ser nomeados para realizar un servizo. Artigo 29. Festividades O día da Virxe do Carme, o 16 de xullo, establecese como festa patronal de carácter retribuído e non recuperable. O día 24 de decembro establécense como día festivo de carácter retribuído e non recuperable. Artigo 30. Complemento de Incapacidade Temporal En calquera suposto de baixa por incapacidade temporal, as empresas complementarán as prestacións da Seguridade Social ata alcanzar o 100% da totalidade dos conceptos salariais que viñesen percibindo normalmente ó traballador en activo, entendéndose que non é concepto salarial nin o plus de transporte nin as horas extraordinarias. Artigo 31. Excedencias Excedencia forzosa: Dará dereito á reserva do posto de traballo e ao cómputo da antigüidade durante a súa vixencia e concederase pola designación ou elección para un cargo público/sindical que imposibilite a asistencia ao traballo. O reingreso deberá ser solicitado dentro do mes seguinte ao cese no cargo público/sindical. Excedencia voluntaria: Os traballadores fixos con máis dun ano de antigüidade na Empresa, poderán solicitar da mesma a concesión de excedencia voluntaria por un prazo non menor a catro meses e non maior a cinco anos. A excedencia voluntaria non xenera dereito á reserva de posto nin computa a efectos de antigüidade. O peticionario deberá solicitar o reingreso na Empresa con polo menos un mes de anticipación á finalización do prazo para o que se concedeu a licencia. En caso contrario o peticionario causará baixa na Empresa. Solicitada a reincorporación, esta terá lugar tan pronto exista vacante da súa categoría na empresa. Producida e ofrecida por escrito a vacante ao traballador, este deberá incorporarse ao seu posto de traballo nun prazo máximo dun mes. En caso contrario, decaerá o seu dereito á reincorporación, producíndose a extinción definitiva do seu contrato. En caso de que non houbese vacante da súa categoría e en cambio si houbésea dunha categoría inferior dentro da súa especialidade e o excedente optase voluntariamente por ocupar esta vacante, percibirá o salario correspondente a esta ata que se produza a sua incorporación a un posto da mesma categoría que ocupaba no momento de iniciarse a excedencia. O excedente, unha vez incorporado á Empresa, non poderá solicitar nova excedencia voluntaria ata transcorridos polo menos catro anos de servizo activo na Empresa Artigo 32. Subrogación No caso de subrogación de persoal, este manterá tódolos dereitos e obrigas do presente convenio nas partes que lles favorezan durante a vixencia do mesmo sin que os dereitos sociais, económicos nin a antigüedade poidan ser obxecto de modificacións que empeoren nin modifiquen negativamente as condicións adquiridas no momento da subrogación a xuízo dos traballadores. Polo tanto, se manterá como condición mais beneficiosa, compensable e absorbible. Artigo 33. Premio de xubilación Ao Xubilarse un traballador con 20 anos de servizo na empresa, sempre que o faga ao cumprir a idade regulamentaria, percibirá como gratificación o importe de unha mensualidade, consistente en salario base máis complemento persoal. Establécese que as empresas e os traballadores afectados polo presente convenio poderán durante a vixencia do mesmo, acollerse á xubilación anticipada prevista pola lei no momento da mesma. Artigo 34. Permisos retribuídos Os traballadores terán dereito a permiso retribuído nos casos e condicións que a continuación se indican: • Dezaoito días naturais por matrimonio ou unión de feito, acreditada segundo o rexistro oficial a estos efectos. • Dous días naturais por nacemento de fillo e por falecemento, accidente ou enfermidade grave, hospitalización ou intervención cirúrxica sen hospitalización que precise repouso domiciliario, de parente hasta o segundo grado de consanguinidade ou afinidade. • Dous días naturais por traslado do domicilio habitual. • Polo tempo indispensable para o cumprimento dun deber inescusable de carácter público e persoal, polo que non reciba o traballador retribución ou indemnización. Disposición adicional única. Vinculación á totalidade. As condiciones pactadas neste acordo forman un todo orgánico e indivisible e, a efectos da súa aplicación práctica, serán consideradas globalmente. Si como consecuencia do previsto no Art.90.5 do Estatuto dos Traballadores a xurisdición competente declarara a nulidade total ou parcial dalgún artigo, as partes obríganse a negociar a súa substitución de forma que, respectando a resolución xudicial, non se altere en esencia o conxunto de condicións pactadas e o seu alcance ou, alternativamente, se conveña os medios de compensación á parte afectada. Disposición final Para todo o non regulado no presente convenio, rexerá como lexislación supletoria o disposto no Estatuto dos Traballadores, no IV Acordo Estatal para a regulación das relacións laborais no sector da estiba portuaria, así como no convenio colectivo provincial de A Coruña do sector de axencias marítimas e aduaneiras, empresas estibadoras portuarias e comisionistas de tránsito, que estean vixentes en cada momento.